Kelet-Közép-Európa győzelme, hogy fel lehet lépni a kettős termékminőséggel szemben | Magyar Nemzet	Kelet-Közép-Európa győzelme, hogy fel lehet lépni a kettős termékminőséggel szemben | Magyar Nemzet
A cikk emailben történő elküldéséhez kattintson ide, vagy másolja le és küldje el ezt a linket: https://magyarnemzet.hu/gazdasag/kelet-kozep-europa-gyozelme-hogy-fel-lehet-lepni-a-kettos-termekminoseggel-szemben-6796037/
A szlovák szaktárca vezetője, az MTI-nek szerdán eljutatott közleményében rámutatott: amikor a kettős élelmiszer- és termékminőség gyakorlatának problémájára és egy megoldás szükségességére felhívták a figyelmet az Európai Unió agrárminisztereinek tanácskozásán 2017 márciusában a kezdeményezésre többnyire kétkedés volt a válasz. A hátrányos megkülönböztetés által érintett – leginkább kelet-európai – országok közös nyomásgyakorlásának köszönhetően azonban, mára egy hosszú évek óta fennálló problémára sikerült megoldást találni.
Az ügy azután vált jelentős témává, hogy a szlovák agrártárca vizsgálata 2017-ben bebizonyította, hogy több multinacionális élelmiszergyártó azonos márkanév alatt, a kelet-európai piacon gyengébb minőségű termékeket értékesít, mint a nyugat-európai piacokon. A probléma orvoslásának igényével a visegrádi négyek (Szlovákia, Magyarország, Csehország és Lengyelország) már egy hónappal később közösen léptek fel Varsóban tartott csúcstalálkozójukon. A V4-ek 2017 októberében Pozsonyban tartott találkozójukon elutasították a kettős termékminőség gyakorlatát, és összeurópai megoldást sürgettek annak megoldására. Az ügyben ezt követően is folytatódott a közös fellépés.
Az EP által szerdán jóváhagyott megállapodás – a tervek szerint – hatékonyabb fellépést tesz majd lehetővé a termékek kettős minőségének gyakorlatával szemben, s annak köszönhetően visszaszorulhat a megtévesztő kereskedelmi tevékenység. Az irányelv szerint a vállalatok, ha egész Európában forgalmaznak egy terméket, amelynek országonként eltérő a minősége, akkor nem címkézhetik fel ugyanúgy és látszólag ugyanazzal a márkanévvel, mert az a fogyasztók félrevezetését jelenti.
Címkék: Gabriela MatecnáKelet-Közép Európakettős termékminőség